CoronaVirus ಜನರ ನಡವಳಿಕೆ ಹಾಗೂ ಆರ್ಥಿಕ ಸಂಕಷ್ಟದಿಂದ ಬೇಸತ್ತ ಕುಟುಂಬ ನಾಲ್ವರು ಸಾಮೂಹಿಕ ಆತ್ಮಹತ್ಯೆ ಚಾಮರಾಜಗರ ಜೂ. 02 ಕೋವಿಡ್ 19 ಮಾನವೀಯ ಸಂಬಂಧಗಳಿಗೆ ಕೊಡಲಿ ಇಡುತ್ತಿದೆ. ಕೋರೋನಾ ಸೋಂಕಿತರನ್ನು ಇತರರು ನೋಡುವ ದೃಷ್ಟಿಕೋನವೇ ಬದಲಾಗಿದೆ. ಇಷ್ಟೇ ಅಲ್ಲ ಎಷ್ಟೋ ಕುಟುಂಬಗಳ ಆರ್ಥಿಕ ಪರಿಸ್ಥಿತಿಯನ್ನೆ ಬುಡಮೇಲು ಮಾಡುತ್ತಿದೆ. ಹೌದು ಈ ಎಲ್ಲಾ ಕಾರಣಗಳಿಂದ ಒಂದೇ ಕುಟುಂಬದ ನಾಲ್ವರು ಸಾಮೂಹಿಕವಾಗಿ ಆತ್ಮಹತ್ಯೆಗೆ ಶರಣಾಗಿರುವ ಹೃದಯವಿದ್ರಾವಕ ಘಟನೆ ಚಾಮರಾಜನಗರ ತಾಲೋಕು ಹೆಚ್ .ಮೂಕಹಳ್ಳಿಯಲ್ಲಿ ನಡೆದಿದೆ. ಗ್ರಾಮದ ಮಹದೇವಸ್ವಾಮಿ 55 ಹಾಗು ಅವರ ಪತ್ನಿ ಮಂಗಳಮ್ಮ40 ಮತ್ತು ಪುತ್ರಿಯರಾದ 16 ವರ್ಷದ ಗೀತಾ ಹಾಗು 11 ವರ್ಷದ ಶೃತಿ ಮನೆಯೊಳಗಿನ ತೊಲೆಗೆ ನೇಣು ಬಿಗಿದುಕೊಂಡು ಆತ್ಮಹತ್ಯೆ ಮಾಡಿಕೊಂಡಿದ್ದಾರೆ. ಕೂಲಿನಾಲಿ ಮಾಡುತ್ತಾ ಒಂದು ಹಸು ಸಾಕಿಕೊಂಡು ಜೀವನ ಸಾಗಿಸುತ್ತಿದ್ದ ಮಹಾದೇವ ಸ್ವಾಮಿ ಅವರಿಗೆ ಮೇ. 9 ರಂದು ಕೊರೋನಾ ಪಾಸಿಟಿವ್ ಆಗಿ ಇತ್ತೀಚೆಗೆ ಗುಣಮುಖ ರಾಗಿದ್ದರು. ಆದರೆ ಕೊರೋನಾ ಸೋಂಕಿನ ಪರಿಣಾಮ ಕಳೆದ ಇಪ್ಪತ್ತು ದಿನ ಗಳಿಂದ ಕೂಲಿ ಕೆಲಸಕ್ಕು ಹೋಗಿರಲಿಲ್ಲ. ಇದಲ್ಲದೆ ಡೈರಿಗೆ ಹಾಲನ್ನು ಹಾಕುವುದನ್ನು ನಿಲ್ಲಿಸಿದ್ದರು. ಹಾಗಾಗಿ ಇವರ ಕುಟುಂಬ ಆರ್ಥಿಕವಾಗಿ ತೀರಾ ಸಂಕಷ್ಟಕ್ಕೆ ಸಿಲುಕಿತ್ತು. ಅಲ್ಲದೆ ಕೊರೋನಾ ಪಾಸಿಟಿವ್ ಆದ ಮೇಲೆ ಅಕ್ಕಪಕ್ಕದವರು, ಪರಿಚಿತರು ಈ ಕುಟುಂಬದವರನ್ನು ನೋಡುವ ದೃಷ್ಟಿಕೋನವೇ ಬದಲಾಗಿತ್ತು. ಗುಣವಾದರೂ ಯಾರೂ ಸಹ ಮುಖ ಕೊಟ್ಟು ಮಾತನಾಡುತ್ತಿರಲಿಲ್ಲ ಎನ್ನಲಾಗಿದೆ. ಜನರ ಈ ತಿರಸ್ಕಾರದ ಮನೋಭಾವನೆ ಜೊತೆಗೆ ಆರ್ಥಿಕ ಪರಿಸ್ಥಿತಿ ಹದಗೆಟ್ಟ ಹಿನ್ನಲೆ ಮಾನಸಿಕವಾಗಿ ಕುಗ್ಗಿಹೋದ ಈ ಕುಟುಂಬ ನೇಣಿಗೆ ಕೊರಳೊಡ್ಡಿದೆ ಎಂದು ಗ್ರಾಮಸ್ಥರು ತಿಳಿಸಿದ್ದಾರೆ.ಮಹದೇವ ಸ್ವಾಮಿ ಒಳ್ಳೆಯ ವ್ಯಕ್ತಿ. ಕೂಲಿ ಮಾಡಿಕೊಂಡು ಮಕ್ಕಳನ್ನು ಸಾಕುತ್ತಿದ್ದ. ಆತಕೊರೋನಾದಿಂದ ಗುಣಮುಖನಾಗಿದ್ದರೂ ಮಹದೇವಸ್ವಾಮಿಯನ್ನು ಕಂಡರೆ ಕೆಲವು ಜನರು ದೂರ ಹೋಗಲು ಶುರುಮಾಡಿದ್ದರು. ಅಕ್ಕಪಕ್ಕದವರು ಆತನಿಗೆ ಸಹಾಯ ಮಾಡುತ್ತಿರಲಿಲ್ಲ, ಜೊತೆಗೆ ಕೂಲಿ ನಾಲಿ ಇಲ್ಲದೆ ತೊಂದರೆ ಗೆ ಸಿಲುಕಿದ್ದ, ಇಷ್ಟೆಲ್ಲಾ ಆದ ಮೇಲೆ ನಾವ್ಯಾಕೆ ಜೀವಿಸಿರಬೇಕು ಎಂದು ಎಣಿಸಿ ಕುಟುಂಬದವರೆಲ್ಲಾ ಆತ್ಮಹತ್ಯೆ ಗೆ ಶರಣಾಗಿದ್ದಾರೆ ಎಂದು ಗ್ರಾಮದ ನಾಗರಾಜು ಎಂಬುವರು ನ್ಯೂಸ್ 18 ಗೆ ತಿಳಿಸಿದರು. : ಉತ್ತರಪ್ರದೇಶದ ಮೀರತ್ ವಿಶ್ವವಿದ್ಯಾಲಯದಲ್ಲಿ ಯೋಗಿ ಆದಿತ್ಯನಾಥ್, ಬಾಬಾ ರಾಮ್ದೇವ್, ಜಗ್ಗಿ ವಾಸುದೇವ್ ಪಠ್ಯ! ಆವತ್ತು ದುಡಿದು ಆವತ್ತು ತಿನ್ನುವ ಪರಿಸ್ಥಿತಿ ಇದ್ದ ಮಹದೇವಸ್ವಾಮಿಗೆ ಸಣ್ಣಪುಟ್ಟ ಸಾಲ ತೀರಿಸುವುದು ಕಷ್ಟವಾಗಿತ್ತುಒಂದು ವಾರದ ಹಿಂದೆ ಅವರು ನನ್ನ ಬಳಿ ತಮ್ಮ ನೋವು ತೋಡಿಕೊಂಡಿದ್ದರು, ಇದೇ ರೀತಿ ಲಾಕ್ ಡೌನ್ ಆದರೆ ನಮ್ಮಂತಹ ಕೂಲಿ ಜನ ಬದುಕುವುದಾದರು ಹೇಗೆ ಎಂದಿದ್ದರು. ಇದರ ಜೊತೆಗೆ ಅವರ ಆಪ್ತರು ಯಾರೂ ಸಹ ಹತ್ತಿರಕ್ಕೆ ಬರುತ್ತಿಲ್ಲ ಎಂದು ಅವರು ತುಂಬಾನೆ ಬೇಸರ ಮಾಡಿಕೊಂಡಿದ್ದರು. ಆದರು ಅದನ್ನು ತೋರಿಸಿಕೊಂಡಿರಲಿಲ್ಲ ಎನ್ನುತ್ತಾರೆ ಗ್ರಾಮದ ಯುವ ಮುಖಂಡ ಪೃಥ್ವಿ. : Amit Shah: ವೈದ್ಯರ ಮೇಲೆ ಮಾರಣಾಂತಿಕ ಹಲ್ಲೆ, ಕಠಿಣ ಕಾಯ್ದೆ ರೂಪಿಸಲು ಗೃಹ ಸಚಿವ ಅಮಿತ್ ಶಾಗೆ IMA ಪತ್ರ! ಈ ಸಾಮೂಹಿಕ ಆತ್ಮಹತ್ಯೆ ಬಗ್ಗೆ ಪ್ರತಿಕ್ರಿ ಯಿಸಿರುವ ಜಿಲ್ಲಾ ಪೊಲೀಸ್ ವರಿಷ್ಢಾಧಿಕಾರಿ ದಿವ್ಯಾಸಾರಾಥಾಮಸ್ ಮಹದೇವಸ್ವಾಮಿಗೆ ಮೇ. 9 ರಂದು ಕೊರೋನಾ ಪಾಸಿಟಿವ್ ಆಗಿ ಗುಣಮುಖರಾಗಿದ್ದರು, ಆಶಾ ಕಾರ್ಯಕರ್ತೆ ಪ್ರಕಾರ ಮನೆಯ ಉಳಿದವರಿಗೆ ಪಾಸಿಟಿವ್ ಆಗಿರಲಿಲ್ಲ, ಎಲ್ಲರ ಶವಗಳು ನೇಣು ಬಿಗಿದ ಸ್ಥಿತಿಯಲ್ಲಿ ಪತ್ತೆಯಾಗಿವೆ,ಆತ್ಮಹತ್ಯೆ ಗೆ ನಿಖರ ಕಾರಣ ತಿಳಿದು ಬಂದಿಲ್ಲ ಮೃತರ ಮರಣೋತ್ತರ ಪರೀಕ್ಷೆ ಹಾಗೂ ಕೊರೋನಾ ಟೆಸ್ಟ್ ಮಾಡಿದ ಬಳಿಕ ತನಿಖೆಯಿಂದ ಕಾರಣ ಗೊತ್ತಾಗಲಿದೆ ಎಂದು ತಿಳಿಸಿದ್ದಾರೆ.ಒಟ್ಟಾರೆ ಕೊರೋನಾ ಸೋಂಕಿತರನ್ನು ನೋಡುವ ಜನರ ದೃಷ್ಟಿಕೋನ, ಮನೋಭಾವ ಬದಲಾಗಬೇಕಿದೆ. ಆರ್ಥಿಕ ವಾಗಿ ಸಹಾಯ ಮಾಡಲಾಗದಿದ್ದರು ಅವರಿಗೆ ಧೈರ್ಯ ಹೇಳಿ ಆತ್ಮಸ್ಥೈರ್ಯ ತುಂಬುವ ಮನಸ್ಥಿತಿಯನ್ನು ಬೆಳಸಿಕೊಳ್ಳಬೇಕಿದೆ.ಎಸ್.ಎಂ.ನಂದೀಶ್, ಚಾಮರಾಜನಗರ